Η διαμονή μας στη vila Παναγιώτα θα μας μείνει αξέχαστη!
Πολύ καλή η επικοινωνία μας με την οικοδέσποινα.
Φιλική, ανθρώπινη, διακριτική και εξυπηρετική σε όλα της. Μας υποδέχτηκε μετά από επικοινωνία μαζί της στην ώρα της καθώς και στην αναχώρησή μας.
Η vila της ήταν σε ένα πολύ καλό σημείο στην πόλη των Χανίων. Αν και η απόσταση από το κέντρο ήταν περίπου δύο χιλιόμετρα, πολύ κοντά στο σπίτι υπήρχε εστιατόριο με πολύ καλή κουζίνα καφετερία καθώς και φούρνος και μίνι μάρκες για τα απαραίτητα. Η φωτογραφίες που είδαμε ανταποκρίνονται ακριβώς με αυτό που ζήσαμε. Θα μπορούσα να πω και με το παραπάνω. Άνετοι χώροι, μεγάλα υπνοδωμάτια, μεγάλο μπάνιο στο δεύτερο όροφο και από ένα wc στο σαλόνι και στο τελευταίο όροφο με το υπνοδωμάτιο που έχει και την καλύτερη θέα σε μια άνετη και μεγάλη βεράντα που βλέπει θάλασσα. Απόλυτη καθαριότητα, τηλεοράσεις σε σαλόνι και σε όλα τα υπνοδωμάτια με δορυφορικά κανάλια. Κλιματιστικά στο σαλόνι και σε κάθε υπνοδωμάτιο ξεχωριστά. Το Wi-Fi με ένα hotspot στον πάνω όροφο εξυπηρετούσε όλο το σπίτι. Στη κουζίνα υπάρχουν όλες οι απαραίτητες οικιακές συσκευές και ο εξοπλισμός για πρωινό και για μαγείρεμα. Πλυντήριο ρούχων και πιάτων. Αισθανθήκαμε σα στο σπίτι μας και δεν μας ελειψε τίποτα.
Στη γωνία Γεωργιακάκηδων και Σελίνου υπάρχει η ταβέρνα του Νικόλα όπου έχει εξαιρετική και νοστιμότατη κουζίνα.